अलीगढ़। उत्तर प्रदेश में बीजेपी के पांच विधायकों को आयकर विभाग ने समन जारी किया है। जानकारी के मुताबिक आयकर विभाग ने दो महीने पहले सात बीजेपी विधायकों को नोटिस जारी किया था, लेकिन विधायकों की ओर से जवाब नहीं देने पर अब पांच को विभाग ने समन भेजा हैं। जानकारी के मुताबिक ये समन चुनावी खर्च के हिसाब को लेकर है। विधायकों ने चुनाव में खर्च, नामांकन पत्र में दर्शायी संपत्ति और नकद राशि का जो हिसाब दिया था, उसकी ही अब पड़ताल हो रही है। बता दें कि केंद्रीय निर्वाचन आयोग बीते विधानसभा चुनाव में निर्वाचित विधायकों के नामांकन पत्रों में दिखाई गई चल-अचल संपत्तियों व बैंक खाते में कैश की जांच करा रहा है।